open-index/open-wikipedia-markdown huggingface dataset:
జాక్ కౌవీ

**జాన్ కౌవీ** (1912, మార్చి 30 - 1994, జూన్ 3) న్యూజీలాండ్ మాజీ క్రికెటర్. 1937 నుండి 1949 వరకు తొమ్మిది టెస్టుల్లో ఆడాడు.

## తొలి క్రికెట్ కెరీర్
లోయర్-ఆర్డర్ కుడిచేతి వాటం బ్యాట్స్‌మన్ గా, ఫాస్ట్-మీడియం కుడిచేతి బౌలర్ గా రాణించాడు. 1932-33 సీజన్ నుండి ఆక్లాండ్ తరపున ఫస్ట్-క్లాస్ క్రికెట్ ఆడాడు. 1934-1935 వరకు ప్లంకెట్ షీల్డ్ మ్యాచ్‌లలో క్రమం తప్పకుండా ఆడాడు.  'అతను బ్యాట్స్‌మన్‌గా తన జీవితాన్ని ప్రారంభించాడు, అయితే ఆక్లాండ్ జట్టులో అతనికి చోటు కల్పించడానికి చాలామంది బ్యాట్స్‌మెన్ ఉన్నందున తనను తాను బౌలర్‌గా మార్చుకున్నాడని' 1995లో విజ్డెన్‌లో అతని సంస్మరణలో ప్రచురించబడింది. దేశీయ క్రికెట్‌లో 1936-37 సీజన్ వరకు నాలుగు ఫస్ట్-క్లాస్ మ్యాచ్‌లలో 21 వికెట్లు తీసుకున్నాడు. ఆక్లాండ్‌లో వెల్లింగ్‌టన్‌తో జరిగిన మ్యాచ్‌లో మొదటిసారి ఒక ఇన్నింగ్స్‌లో 81 పరుగులుకు ఐదు వికెట్లు తీశాడు.

కర్లీ పేజ్ కెప్టెన్సీలో ఇంగ్లాండ్‌లో పర్యటించడానికి 1937 న్యూజీలాండ్ జట్టులో చోటు సంపాదించాడు.

## పదవీ విరమణ తర్వాత
కౌవీ 1955-56 నుండి 1960-61 వరకు ఫస్ట్-క్లాస్ అంపైర్ గా ఉన్నాడు. 1955-56 సీజన్‌లో ఒక టెస్ట్ మ్యాచ్‌లో, 1958-59లో రెండు టెస్ట్ మ్యాచ్‌లకు అధికారిగా పనిచేశాడు.

1930ల నుండి శీతాకాలంలో సాకర్ ఆడాడు. 14 సీజన్లలో ఆక్లాండ్‌కు గోల్‌కీపర్‌గా వ్యవహరించాడు. న్యూజీలాండ్ ఫుట్‌బాల్ అసోసియేషన్‌లో కోశాధికారిగా, ఛైర్మన్‌గా, ఫిఫాకి ప్రతినిధిగా పనిచేశాడు. 1972 నుండి 1978 వరకు ఓషియానియా ఫుట్‌బాల్ కాన్ఫెడరేషన్ అధ్యక్షుడిగా ఉన్నాడు. 1972 క్వీన్స్ బర్త్‌డే ఆనర్స్‌లో, క్రికెట్‌కు విలువైన సేవల కోసం ఆర్డర్ ఆఫ్ ది బ్రిటిష్ ఎంపైర్ అధికారిగా నియమించబడ్డాడు.

## మూలాలు

## బాహ్య లింకులు
* Jack Cowie at the New Zealand Sports Hall of Fame 
* John Cowie at DNZB 

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:1994 మరణాలు
వర్గం:1912 జననాలు
కోట నీలిమ

**డాక్టర్ కోట నీలిమ** భారతీయ రచయిత్రి, పరిశోధకురాలు, రాజకీయ వ్యాఖ్యాత, కళాకారిణి. ఆమె రచనలు, కళలు, విద్యాసంబంధమైన విషయాలలో గ్రామీణ కష్టాలు, లింగభేదం, రైతు ఆత్మహత్యలు, ప్రజాస్వామ్య సమాజాల పరిధులపై దృష్టి కేంద్రీకరించింది. ఆమె తెలంగాణలోని హైదరాబాద్‌లో నివసిస్తున్నది.

2023 తెలంగాణ శాసనసభ ఎన్నికలలో ఆమె సనత్‌నగర్‌ నియోజకవర్గం నుడి భారత జాతీయ కాంగ్రెస్ పార్టీ అభ్యర్థిగా పోటీలో ఉంది.

## బాల్యం, విద్యాభ్యాసం
పాత్రికేయుడు, రచయిత దివంగత కె.వి.ఎస్. రామశర్మ, ఉమా శర్మ దంపతులకు కోట నీలిమ ఉమ్మడి ఆంధ్రప్రదేశ్‌లో జన్మించింది.  ఆమె ఢిల్లీ విశ్వవిద్యాలయం నుండి పొలిటికల్ సైన్స్‌లో పిహెచ్.డి, ఢిల్లీలోని జవహర్‌లాల్ నెహ్రూ విశ్వవిద్యాలయం నుండి అంతర్జాతీయ సంబంధాలలో మాస్టర్ ఆఫ్ ఆర్ట్స్‌ పట్టా పొందింది. ఆమె పాల్ హెచ్. నిట్జే స్కూల్ ఆఫ్ అడ్వాన్స్‌డ్ ఇంటర్నేషనల్ స్టడీస్ (SAIS), జాన్స్ హాప్కిన్స్ యూనివర్సిటీ, వాషింగ్టన్ డీసిలో దక్షిణాసియా అధ్యయనాలలో సీనియర్ రీసెర్చ్ ఫెలో కూడా. ఆమె అర్పణ కౌర్ నేతృత్వంలోని అకాడమీ ఆఫ్ ఫైన్ ఆర్ట్స్ అండ్ లిటరేచర్‌లో కూడా చదువుకుంది.

## పరిశోధన, రచన
దేశంలోని పేదలు, మహిళలపై ఆమె ఫిక్షన్, నాన్-ఫిక్షన్ అనే రెండు శైలులలో పుస్తకాలు రాస్తుంది. గ్రామీణ రైతుల ఆధారంగా ఆమె నవలలు రివర్‌స్టోన్స్, మనీలెండర్ రూపొందించబడ్డాయి. రైతుల ఆత్మహత్యలపై దృష్టి సారించిన ఆమె షూస్ ఆఫ్ ది డెడ్ అనే నవల రచించింది. 2016లో, చిత్రనిర్మాత వెట్రిమారన్ షూస్ ఆఫ్ ది డెడ్‌ని చలనచిత్రంగా రూపొందించడానికి ఎన్నుకున్నాడు. ఆమె నవల ది హానెస్ట్ సీజన్ ఒక మహిళా జర్నలిస్ట్ ప్రధాన పాత్రతో రాజకీయ థ్రిల్లర్.

జైపూర్ లిటరరీ ఫెస్టివల్, అపీజే కోల్‌కతా లిటరరీ ఫెస్టివల్, డెహ్రాడూన్ లిటరేచర్ ఫెస్టివల్, ఒడిషా లిటరరీ ఫెస్టివల్, ఊటీలిట్‌ఫెస్ట్, టైమ్స్ లిట్‌ఫెస్ట్, ఢిల్లీ లిటరరీ ఫెస్టివల్‌తో సహా సాహిత్య ఉత్సవాల్లో ఆమె పాల్గొంటుంది.

## పెయింటింగ్, ఫోటోగ్రఫీ
ఆమె కళాఖండాలు ఢిల్లీలోని లలిత్ కళా అకాడమీ, ఇండియా హాబిటాట్ సెంటర్‌లలోనే కాక ముంబై, బెంగళూరు, కోల్‌కతాలలో కూడా కళా ప్రదర్శనలలో ప్రదర్శించబడ్డాయి. ది నెహ్రూ సెంటర్, లండన్, మ్యూజియం, చైనా ఆర్ట్ మ్యూజియం, నేషనల్ మ్యూజియం ఆఫ్ ఫైన్ ఆర్ట్స్, బిష్కెక్, కిర్గిజిస్తాన్లతో సహా అనేక అంతర్జాతీయ ప్రదర్శనలలో కూడా ఆమె పెయింటింగ్స్ ప్రదర్శించబడ్డాయి. అలాగే, బెల్జియంలోని మ్యూజియం ఆఫ్ సేక్రేడ్ ఆర్ట్స్‌లో శాశ్వత సేకరణలో భాగంగా కూడా ఉన్నాయి.

## రాజకీయ జీవితం
ఆమె భారత జాతీయ కాంగ్రెస్ పార్టీ అధికార ప్రతినిధి పవన్ ఖేరా భార్య. ఆమె తెలంగాణ ప్రదేశ్ కాంగ్రెస్ కమిటీ ప్రధాన కార్యదర్శిగా పనిచేసింది.

## మూలాలు

వర్గం:భారతీయ రచయిత్రులు
వర్గం:భారతీయ మహిళా కళాకారులు
వర్గం:ఆంగ్ల భాషా రచయితలు
వర్గం:భారతీయ మహిళా పాత్రికేయులు
వర్గం:భారతీయ నవలా రచయితలు
వర్గం:జవహర్‌లాల్ నెహ్రూ యూనివర్సిటీ పూర్వ విద్యార్థులు
వర్గం:తెలంగాణ
వర్గం:తెలంగాణ మహిళా రాజకీయ నాయకులు
లెన్ బటర్‌ఫీల్డ్

**లియోనార్డ్ ఆర్థర్ బటర్‌ఫీల్డ్** (1913, ఆగస్టు 29 - 1999, జూలై 5) న్యూజీలాండ్ మాజీ క్రికెట్ ఆటగాడు. 1946లో ఒక టెస్టులో ఆడాడు. తర్వాత న్యూజీలాండ్ చీఫ్ హార్నెస్ రేసింగ్ స్టైపెండరీ స్టీవార్డ్‌గా పనిచేశాడు.

## క్రికెట్ కెరీర్
బటర్‌ఫీల్డ్ 1934-35లో కాంటర్‌బరీ తరపున ఫస్ట్-క్లాస్ క్రికెట్ లోకి అరంగేట్రం చేసాడు. 1935-36లో మరో మూడు మ్యాచ్‌లు ఆడాడు, ఓపెనింగ్ నుండి ఎనిమిదో ర్యాంక్ వరకు వివిధ స్థానాల్లో బ్యాటింగ్ చేశాడు కానీ పెద్దగా విజయం సాధించలేదు. 1943-44లో మిడిల్ ఆర్డర్‌లో బ్యాటింగ్ చేసి బౌలింగ్‌ను ప్రారంభించిన ఆల్-రౌండర్‌గా మళ్ళీ వచ్చాడు. కాంటర్‌బరీ ఆక్లాండ్‌పై 24 పరుగులకు 5 వికెట్లు తీసుకున్నాడు. తర్వాతి మ్యాచ్‌లో వెల్లింగ్టన్‌పై 47 పరుగులకు 5 వికెట్లు సాధించాడు. ఆ తర్వాత న్యూజీలాండ్ సర్వీసెస్ XIతో జరిగిన ఫస్ట్-క్లాస్ మ్యాచ్‌లో న్యూజీలాండ్ XI తరపున ఆడేందుకు ఎంపికయ్యాడు. ఇప్పటివరకు అత్యధిక స్కోరుతో తొమ్మిదో నంబర్‌లో 40 పరుగులు చేశాడు.

1944-45లో ఒటాగోపై తన కెరీర్‌లో అత్యధిక స్కోరు 82 సాధించాడు. సీజన్‌లోని చివరి మ్యాచ్‌లో ఆక్లాండ్‌లో నార్త్ ఐలాండ్‌పై సౌత్ ఐలాండ్‌కు ఎంపికయ్యాడు. తక్కువ స్కోరింగ్ మ్యాచ్‌లో 16, 58 పరుగులతో ఏడో నంబర్‌లో బ్యాటింగ్ చేశాడు. మొదటి ఇన్నింగ్స్‌లో 47 పరుగులకు 3 వికెట్లు తీసుకున్నాడు. జట్టు 67 పరుగులతో వెనుకబడి ఉండగా మొదటి ఐదు వికెట్లు తీసి నార్త్ ఐలాండ్ రెండవ స్థానంలోకి పంపించాడు.

1945-46లో ఆక్లాండ్‌పై 76 పరుగులు, ఒటాగోపై 69 పరుగులు చేశాడు. మొదటి ఇన్నింగ్స్‌లో 28.5–21–17–4 గణాంకాలను కూడా కలిగి ఉన్నాడు. మార్చిలో కాంటర్‌బరీని ఆస్ట్రేలియన్లు ఓడించినప్పుడు బ్యాటింగ్ లేదా బౌలింగ్ తో విఫలమయ్యాడు. అయితే నెల తర్వాత వెల్లింగ్‌టన్‌లో జరిగే టెస్టుకు ఎంపికయ్యాడు. అతను ఒక వికెట్ కూడా తీయలేదు. ఏడవ స్థానంలో బ్యాటింగ్ చేసి, 10 బంతులు ఎదుర్కొని, స్కోర్ చేయకుండానే, బిల్ ఓ'రైల్లీకి లెగ్ బిఫోర్ వికెట్ పడిపోయాడు. అదే ఇతడికి చివరి ఫస్ట్‌క్లాస్ మ్యాచ్.

## క్రికెట్ తరువాత
బటర్‌ఫీల్డ్ తండ్రి క్రైస్ట్‌చర్చ్‌లోని అడింగ్‌టన్ రేస్‌వేలో గుర్రపు శిక్షకుడు. కొన్ని సంవత్సరాలు ప్లంబర్‌గా పనిచేసిన తర్వాత, బటర్‌ఫీల్డ్ 1946లో ట్రాటింగ్ కాన్ఫరెన్స్‌తో కలిసి పనిచేయడం ప్రారంభించాడు. 1957 నుండి న్యూజీలాండ్ హార్నెస్ రేసింగ్ చీఫ్ స్టైపెండరీ స్టీవార్డ్‌గా 21 సంవత్సరాలు పనిచేశాడు, 1978లో పదవీ విరమణ చేశాడు. చీఫ్ స్టైపెండరీ స్టీవార్డ్‌గా ఉన్నప్పుడు డ్రగ్స్, అవి గుర్రాలను ఎలా ప్రభావితం చేస్తాయో అధ్యయనం చేసాడు.

## మూలాలు

## బాహ్య లింకులు
* క్రిక్‌ఇన్‌ఫోలో లెన్ బటర్‌ఫీల్డ్
* క్రికెట్ ఆర్కైవ్‌లో లెన్ బటర్‌ఫీల్డ్

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1999 మరణాలు
వర్గం:1913 జననాలు
మాక్ ఆండర్సన్

**విలియం మెక్‌డౌగల్** "**మాక్**" **ఆండర్సన్** (1919, అక్టోబరు 8 - 1979, డిసెంబరు 21)  న్యూజీలాండ్ మాజీ క్రికెటర్. 1946లో ఒక టెస్ట్ మ్యాచ్ ఆడాడు. ఇతని కుమారుడు రాబర్ట్ ఆండర్సన్ కూడా 1970లలో న్యూజీలాండ్ తరపున అంతర్జాతీయ క్రికెట్ ఆడాడు.

## క్రికెట్ కెరీర్
మాక్ ఆండర్సన్ 1938-39 నుండి 1949-50 వరకు కాంటర్‌బరీ తరపున బ్యాట్స్‌మన్‌గా, అప్పుడప్పుడు లెగ్ స్పిన్నర్‌గా ఆడాడు. 1945-46లో ఒటాగోపై కాంటర్‌బరీకి బ్యాటింగ్ ప్రారంభించి 396 నిమిషాల్లో 137 పరుగులు చేసి అత్యధిక స్కోరును సాధించాడు. కాంటర్‌బరీ తరపున ఆస్ట్రేలియన్‌లకు వ్యతిరేకంగా 61 పరుగులు చేసాడు, వెల్లింగ్టన్‌లో ఆస్ట్రేలియాతో జరిగిన సింగిల్ టెస్ట్‌కు ఎంపికయ్యాడు. ఈ మ్యాచ్‌లో టెస్ట్ అరంగేట్రం చేసిన ఆరుగురు న్యూజీలాండ్ ఆటగాళ్లలో ఇతను ఒకడు. వారిలో ఆండర్సన్‌తో సహా ఐదుగురికి ఇది ఏకైక టెస్టు. ఇందులో 4 పరుగులు, 1 పరుగు చేశాడు.

1948-49 ప్లంకెట్ షీల్డ్‌లో మూడు 50లతో 71.25 సగటుతో 285 పరుగులు చేశాడు. ట్రయల్ మ్యాచ్‌లో ఆడాడు, కానీ తదుపరి ఇంగ్లాండ్ పర్యటనకు ఎంపిక కాలేదు. ఆండర్సన్ తర్వాత కాంటర్‌బరీకి సెలెక్టర్‌గా, న్యూజీలాండ్ టెస్ట్ జట్టుకు రెండేళ్ళపాటు పనిచేశాడు.

ఆండర్సన్ 1947 ఏప్రిల్ లో క్రైస్ట్‌చర్చ్‌లో రూత్ విక్‌హమ్‌ను వివాహం చేసుకున్నాడు.

## మరణం
మాక్ ఆండర్సన్ తన 60వ ఏట 1979, డిసెంబరు 21న మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1979 మరణాలు
వర్గం:1919 జననాలు
కే.వి. నారాయణ రావు

**కే.వి. నారాయణ రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు సిర్పూర్ శాసనసభ నియోజకవర్గం నుండి ఎమ్మెల్యేగా గెలిచాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
సోత్కు సంజీవరావు

**సోత్కు సంజీవరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1983లో చెన్నూర్ శాసనసభ నియోజకవర్గం నుండి ఎమ్మెల్యేగా గెలిచాడు.

 
## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:భారత జాతీయ కాంగ్రెస్ నాయకులు
వర్గం:భారతీయ జనతా పార్టీ రాజకీయ నాయకులు
దాసరి నర్సయ్య

**దాసరి నర్సయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1978, 1989లో జరిగిన ఆంధ్రప్రదేశ్ శాసనసభ ఎన్నికల్లో ఆసిఫాబాదు శాసనసభ నియోజకవర్గం నుండి ఎమ్మెల్యేగా గెలిచాడు.
## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1989)
జీ.వీ. సుధాకర్ రావు

**జీ.వీ. సుధాకర్‌ రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1985, 1989లో జరిగిన ఆంధ్రప్రదేశ్ శాసనసభ ఎన్నికల్లో లక్షెట్టిపేట శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై, మంత్రిగా పని చేశాడు.
## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
పడాల భూమన్న

**పడాల భూమన్న** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999లో జరిగిన ఆంధ్రప్రదేశ్ శాసనసభ ఎన్నికల్లో ఆదిలాబాదు శాసనసభ నియోజకవర్గం నుండి ఎమ్మెల్యేగా ఎన్నికై, మంత్రిగా పని చేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
బంకోలా

బంకోలా తెలుగు చారిత్రక నవల.ఇది శాస్త్రీయ చారిత్రిక నవలా రచన విధానాన్ని చక్కగా అనుసరిస్తూ రాయబడిన నవల.   

ఈ నవలారచయిత శ్రీ సాధు సుబ్రహ్మణ్యశర్మ కాకినాడ వాసులు, కాకినాడలో విశ్రాంత జీవితం గడుపుతున్నారు. కాకినాడ సమీపంలో సాగరతీరంలో కోరంగి అనే విస్మృత ఓడరేవు ఉంది. బందరు రేవునుంచి ఈస్టిండియా కంపెనీ, కోరంగి ప్రాంతంనుంచి డచ్ ఈస్టిటండియా కంపెనీ వ్యాపారం నిర్వహించాయి.  స్థానిక మత్స్యకారులు కోరంగి నుంచి సముద్రం మీదకు చేపలవేటకు వెళ్ళేవారు. క్రమంగా వారినౌకలు శక్తి వంతమైనవి అయ్యాయి. 18వ శతాబ్దిలో కోరంగిలో నౌకల నిర్మాణం, కట్టడం, బాగుచెయ్యడంలో స్థానికులు గొప్ప నైపుణ్యం సంపాదించారు. డచ్ వారు కోరంగి రేవును చిన్న టౌనుగా అభివృద్ధి చేశారు. ఆ నాటి చారిత్రిక ఘటనలను సందర్భోచితముగా నవలా రచనలో వాడుకొని, కోరంగిలో ఒక వారకాంత-సుందరస్రీని, మత్స్యకారుల యువకుణ్ణి ముఖ్యపాత్రలుగా చిత్రిస్తూ 1750-1850వరకు ఆరేవు చుట్టూ కథ అల్లబడింది. ఆనాటి తెలుగువారి జీవితం, సమాజం, పాత్రల మానసిక విశ్లేషణ, డచ్ ఇంగ్లీషు వాణిజ్య కంపెనీలమధ్య పోటీ, సంబంధాలు, చరిత్ర, కల్పన కలగలిపి చదువరుుల ఆసక్తిని పట్టి నిలుపుతూ, గొప్పగా చిత్రించారు రచయిత. మధ్యలో విముక్తి పోరాట ప్రయత్నాలు వగైరా కథను కూడా చెప్తారు. అతిశయోక్తులు, నేలమీద నిలవని అభూతకల్పనలు కాక, ఆంధ్రదేశ చరిత్రలో ఏభైఏళ్ళను ఈ గ్రంథ పుటల్లో నిక్షిప్తం చేశారు సాధు సుబ్రహ్మణ్యశర్మగారు. ఆధునికదృష్టి, చారిత్రక నవలా రచనాశిల్పం వారి రచనకు వన్నెతెచ్చాయి. బ్రిటిష్ కాలం నాటి సామాజిక చరిత్రను కళ్ళకు కట్టించే నవల ఇది. 
బంకోలా అంటే సాగరతీరంలో దీపస్థంభం(లైట్ హౌస్). ఇప్పటికీ కోరంగి వద్ద శిథిలమైన ఆనాటి దీపస్థంభం కానవస్తుంది.కోరంగి తరవాత వచ్చిన ఉప్పెనలో మునిగిపోయి నిర్మానుష్యమయింది.
సాధు సుబ్రహ్మణ్య శర్మ ఫోటో: ది హిందూ పత్రిక సౌజన్యంతో. 

## మూలాలు

## బయటి లంకెలు
* ఆర్కైవ్.ఆర్గ్ లో బంకోలా నవల ప్రతి
అజ్మీర గోవింద్ నాయక్

**అజ్మీర గోవింద్‌ నాయక్‌** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనసభ ఎన్నికల్లో ఖానాపూర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

## రాజకీయ జీవితం
ఖానాపూర్ మాజీ ఎమ్మెల్యే అజ్మీర గోవింద నాయక్ 
తొలిసారిగా తెలుగుదేశం పార్టీ ద్వారా ప్రత్యక్ష రాజకీయాల్లోకి వచ్చారు. 1985 ఉమ్మడి ఆంధ్రప్రదేశ్ అసెంబ్లీ ఎన్నికల్లో 
ఖానాపూర్ శాసనసభ నియోజకవర్గం
ఎస్టీ నియోజకవర్గం నుండి పోటీ చేసి మొదటిసారి ఎమ్మెల్యేగా ఎన్నికయ్యారు.అనంతరం అదే 
ఖానాపూర్ నుండి పోటీ చేసి 
1989లో ఓటమి పాలయ్యారు.
1994 ఎన్నికల్లో మళ్ళీ తెలుగు దేశం పార్టీ 
తరపున పోటీ చేసి భారీ మెజారిటీతో విజయం సాధించారు. అనంతరం తెలంగాణ ప్రత్యేక రాష్ట్ర సమయంలో తెలుగుదేశం పార్టీ ని రాజీనామా చేసి తెలంగాణ రాష్ట్ర సమితి అధినేత కల్వకుంట్ల చంద్రశేఖరరావు
ఆధ్వర్యంలో తెలంగాణ రాష్ట్ర సమితి పార్టీ తీర్థం పుచ్చుకున్నారు.
2004 లో జరిగిన శాసనసభ ఎన్నికలలో 
తెలంగాణ రాష్ట్ర సమితి(టీఆర్ఎస్) పార్టీ తరపున పోటీ చేసి గెలుపొందారు. ఆ సమయంలో 
వై.యస్. రాజశేఖరరెడ్డి
హయాంలో గిరిజన ప్రాంతాల అభివృద్ధికి నిధులు తీసుకురావడంలో కీలక పాత్ర పోషించారు.
2009 తర్వాత ప్రత్యక్ష ఎన్నికల్లో ఆయన ప్రాభవం తగ్గినా, భారత రాష్ట్ర సమితిపార్టీలో సీనియర్ నాయకుడిగా కొనసాగారు.

## మరణం
ఖానాపూర్ శాసనసభ నియోజకవర్గం
మాజీ శాసన సభ్యులు అజ్మీర్ గోవింద్ నాయక్ వృద్ధాప్యం తో బాధ పడుతు 16 మార్చి 2026 న తన స్వంత గ్రామంలో లింగాపూర్ లో తుది శ్వాస విడిచారు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2004)
యమలీల (ధారా వాహిక)

***యమలీల*** అనేది ఈటీవీలో ప్రసారమైన సీరియల్. ఇది 1994లో వచ్చిన *[[యమలీల]]* సినిమాకు సీక్వెల్‌. ఈ సీరియల్‌లో, అలీ  మంజు భార్గవి సోనియా సింగ్ నికిత భావన నటించారు.

## కథ

సూరజ్ (ఆలీ)  అతని భార్య నిఖిత ఒక అడవి గుండా కారులో  వెళ్తున్నారు. వెళ్లేటప్పుడు వారు ఘోరమైన ప్రమాదానికి గురయ్యారు. ఆ క్లిష్ట సమయంలో వారికి ఒక్క పాప  పుడుతుంది. అదృష్టవశాత్తూ, ఒక గ్రామ మహిళ ఆ పాపను చూస్తుంది. ఆ పాప పేరు చిన్ని. ఇంతలో, ఆమె అమ్మమ్మ శారదాంబ (మంజు భార్గవి) తన మనవరాలి కోసం వెతుకుతూ ఉంటుంది.సూరజ్ ఆత్మ ఎప్పుడూ చిన్నిపై ఓ కన్నేసి ఉంచుతుంది.

## తారాగణం

## నిర్మాణం

*[[యమలీల]]* సీక్వెల్, ఆధారంగా దర్శకుడు ఎస్వీ కృష్ణా రెడ్డిఈ సీరియల్ ను తెరకెక్కించాడు. అలీ,  మంజు భార్గవి వరుసగా సూరజ్  అతని తల్లి శారదాంబగా వారి పాత్రలను తిరిగి సీరియల్ లో పోషించారు. సూరజ్ భార్య పాత్ర నిఖితకు దక్కింది. ప్రముఖ నటుడు కైకాల సత్యనారాయణ స్థానంలో యమగా సుమన్ నటించారు. యూట్యూబర్ సోనియా సింగ్ ప్రధాన పాత్రలో నటించింది. ఈ కార్యక్రమం 21 సెప్టెంబరు 2020న ప్రారంభించబడింది.

## ప్రసారం

ఈ కార్యక్రమం ఈటీవీ తెలుగులో సోమవారం నుండి శనివారం వరకు సాయంత్రం 8:00 గంటలకు ప్రసారం మైంది. ఎపిసోడ్ ఈటీవీ డిజిటల్ ప్లాట్‌ఫారమ్ ఈటీవీ విన్   ఈటీవీ తెలుగు యూట్యూబ్  ఛానెల్‌లో కూడా ప్రసారమైంది.  ఈ సీరియల్ 21 సెప్టెంబరు 2020 నుండి ప్రసారం చేయడం ప్రారంభించింది. 2  2022 ఏప్రిల్ 2న ముగిసింది.

## మూలాలు

వర్గం:తెలుగు ధారావాహికలు
వర్గం:టెలివిజన్ కార్యక్రమాలు
గోర్డాన్ రోవ్

**చార్లెస్ గోర్డాన్ రోవ్** (1915, జూన్ 30 - 1995, జూన్ 9) న్యూజీలాండ్ మాజీ క్రికెట్ ఆటగాడు. న్యూజీలాండ్ క్రికెట్ జట్టు తరపున 1946లో ఆస్ట్రేలియాతో జరిగిన ఒక టెస్ట్ మ్యాచ్‌లో ఆడాడు. హాకీలో కూడా న్యూజీలాండ్‌కు కూడా ప్రాతినిధ్యం వహించాడు.

## జీవిత విశేషాలు
రోవ్ 1915, జూన్ 30న స్కాట్లాండ్‌లోని గ్లాస్గోలో జన్మించాడు. తన 79వ ఏట 1995, జూన్ 9న న్యూజీలాండ్‌లోని పామర్‌స్టన్ నార్త్‌లో మరణించాడు. రెండవ ప్రపంచ యుద్ధంలో న్యూజీలాండ్ ఆర్మీలో విదేశాలలో పనిచేశాడు. ఆ సమయంలో అతను ఆక్లాండ్‌లో పోలీసుగా ఉండేవాడు.

## క్రీడలు

### క్రికెట్ రంగం
మిడిల్-ఆర్డర్ బ్యాట్స్‌మెన్ గా రాణించాడు. రోవ్ 1944-45లో ఫస్ట్-క్లాస్ క్రికెట్ అరంగేట్రం చేసాడు. టెస్ట్ జట్టుకు ఎంపికయ్యే ముందు వెల్లింగ్‌టన్ తరపున ఆరు ఫస్ట్-క్లాస్ మ్యాచ్‌లు ఆడాడు. ఇన్నింగ్స్‌కు సగటున 27.00 పరుగులతో 324 పరుగులు (వెల్లింగ్టన్‌లో ఒటాగోపై అత్యధిక స్కోరు 72తో) చేశాడు. 1944-45లో కాంటర్‌బరీకి వ్యతిరేకంగా వెల్లింగ్‌టన్ తరఫున ఫస్ట్-క్లాస్-యేతర మ్యాచ్‌లో 102 పరుగులు, 79 పరుగులు చేశాడు.

వెల్లింగ్‌టన్‌లో కూడా ఆడిన అతని టెస్ట్ మ్యాచ్‌లో, ప్రతిసారీ బిల్ ఓ'రైలీ బౌలింగ్‌లో ఒక జంటగా అవుట్ అయ్యాడు. తమ ఏకైక టెస్టులో ఒక జోడీకి ఔట్ అయిన పదిమంది ఆటగాళ్ళలో ఇతను ఒకడు. జాబితాలో ఉన్న ఏకైక న్యూజీలాండ్ ఆటగాడు అదే మ్యాచ్‌లో ఆడిన లెన్ బటర్‌ఫీల్డ్.

ఆరు సీజన్లలో ఫస్ట్-క్లాస్ మ్యాచ్‌లు ఆడలేదు, కానీ 1952-53లో సెంట్రల్ డిస్ట్రిక్ట్స్ కెప్టెన్‌గా తిరిగి వచ్చాడు. చివరి మ్యాచ్‌లో ఒటాగోపై జట్టును ఇన్నింగ్స్ విజయానికి నడిపించాడు, ఇది సెంట్రల్ డిస్ట్రిక్ట్‌లకు ప్లంకెట్ షీల్డ్‌లో రెండవ స్థానాన్ని కల్పించింది.

1982లో న్యూజీలాండ్‌లో జరిగిన మహిళల క్రికెట్ ప్రపంచకప్‌లో రోవ్ మూడు మ్యాచ్‌ల్లో అంపైర్‌గా నిలిచాడు.

### హాకీ
రోవ్ హాకీ కూడా ఆడాడు. 1938లో భారతదేశానికి వ్యతిరేకంగా న్యూజీలాండ్‌కు ప్రాతినిధ్యం వహించాడు. 1948 ఆగస్టులో మాస్టర్‌టన్‌లో వైరారపా 6-3తో పర్యాటక ఆస్ట్రేలియా జట్టును ఓడించినప్పుడు, నాలుగు గోల్స్ చేశాడు. 1958లో ప్రతినిధి హాకీ నుండి రిటైర్ అయ్యాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1995 మరణాలు
వర్గం:1915 జననాలు
టామ్ బర్ట్

**థామస్ బ్రౌనింగ్ బర్ట్** (1915, జనవరి 22 - 1988, మే 24) న్యూజీలాండ్ మాజీ క్రికెట్ ఆటగాడు. 1947 నుండి 1953 వరకు పది టెస్టుల్లో ఆడాడు.

## దేశీయ క్రికెట్
చివరి ఫస్ట్-క్లాస్ మ్యాచ్‌లో, 1954-55లో ఎంసిసికి వ్యతిరేకంగా కాంటర్‌బరీ కోసం, జానీ వార్డెల్ వేసిన ఒక ఓవర్‌లో 24 పరుగులు చేశాడు.

ఫస్ట్-క్లాస్ క్రికెట్‌లో, 1943 - 1955 మధ్యకాలంలో ఎక్కువగా కాంటర్‌బరీ తరపున 84 మ్యాచ్ లు ఆడాడు, 22.19 సగటుతో 408 వికెట్లు తీసుకున్నాడు. ఇతని సోదరుడు నోయెల్ కూడా కాంటర్బరీ తరపున ఆడాడు, అతని మేనల్లుడు వేన్ బర్ట్ కూడా ఆడాడు.

1937, 1938లో హాకీలో న్యూజీలాండ్‌కు ప్రాతినిధ్యం వహించాడు.

## ఇతర వివరాలు
1949 ఇంగ్లాండ్ పర్యటనలో న్యూజీలాండ్ తరపున 128 వికెట్లు తీయడమనేది రికార్డుగా ఉంది.

## అంతర్జాతీయ క్రికెట్
1952-53లో దక్షిణాఫ్రికాతో జరిగిన మొదటి టెస్ట్ తర్వాత డ్రాప్ అయ్యేంత వరకు ఆరు సంవత్సరాలపాటు వరుసగా పది టెస్టులు ఆడాడు. లాంగ్ స్పెల్స్ బౌలింగ్ లో రాణించాడు, వికెట్లు తీశాడు, పరుగులు చేశాడు.

## మూలాలు

## బాహ్య లింకులు
* 
* Film of the 1949 Lord's Test, showing Burtt bowling from Pathé News

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1988 మరణాలు
వర్గం:1915 జననాలు
రాయ్ స్కాట్

**రాయ్ హామిల్టన్ స్కాట్** (1917, మే 6 - 2005, ఆగస్టు 5) న్యూజీలాండ్ మాజీ క్రికెట్ ఆటగాడు. 1947లో ఒక టెస్టు ఆడాడు.

## క్రికెట్ కెరీర్
మిడిల్ ఆర్డర్ కుడిచేతి బ్యాట్స్‌మన్ గా, మీడియం-పేస్ బౌలర్ గా రాణించాడు. కాంటర్‌బరీ తరపున 1940-41 నుండి 1954-55 వరకు ఫస్ట్-క్లాస్ క్రికెట్ ఆడాడు. 1946-47లో ప్లంకెట్ షీల్డ్ సీజన్‌లో ఆడాడు. ఒటాగోపై 86 పరుగులు, ఆక్లాండ్‌పై 85 పరుగులు, వెల్లింగ్టన్‌పై మూడు మ్యాచ్‌ల్లో 99 పరుగులకు 6 వికెట్లు తీసుకున్నాడు.

వాలీ హమ్మండ్ నేతృత్వంలోని ఇంగ్లాండ్‌తో న్యూజీలాండ్ ఒక టెస్టు ఆడినప్పుడు వర్షం కారణంగా మ్యాచ్ ఆగిపోయింది. స్కాట్ ఎనిమిదవ స్థానంలో బ్యాటింగ్ చేస్తూ 18 పరుగులు చేశాడు. జాక్ కౌవీతో కలిసి బౌలింగ్‌ను ప్రారంభించి, బిల్ ఎడ్రిచ్ ఒక వికెట్ తీసుకున్నాడు.

1949 న్యూజీలాండ్ ఇంగ్లాండ్ పర్యటన కోసం ట్రయల్ మ్యాచ్‌కు ఎంపికయ్యాడు. అయితే, న్యూజీలాండ్ XI రెండవ ఇన్నింగ్స్‌లో అత్యధిక స్కోరింగ్, నాలుగు వికెట్లు పడగొట్టాడు. ఆ పర్యటనకు ఎంపిక చేయకపోవడంతో మ్యాచ్ తర్వాత రిటైర్ అయ్యాడు. 1953-54లో మరో ఫస్ట్-క్లాస్ మ్యాచ్, 1954-55లో ఫైనల్ మ్యాచ్ కోసం మళ్ళీ పుంజుకున్నాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2005 మరణాలు
వర్గం:1917 జననాలు
సి.వామన్ రెడ్డి

**చిలుకూరి వామన్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనసభ ఎన్నికల్లో ఆదిలాబాదు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1994)
బ్రున్ స్మిత్

**ఫ్రాంక్ బ్రుంటన్ స్మిత్** (1922, మార్చి 13 - 1997, జూలై 6) న్యూజీలాండ్ మాజీ క్రికెట్ ఆటగాడు. న్యూజీలాండ్ క్రికెట్ జట్టు తరపున 1947 - 1952 మధ్యకాలంలో నాలుగు టెస్టులు ఆడాడు. కాంటర్బరీ తరపున 1946 నుండి 1953 వరకు ఫస్ట్-క్లాస్ క్రికెట్ కూడా ఆడాడు. ఇతని తండ్రి ఫ్రాంక్ 1920లలో కాంటర్‌బరీకు ప్రాతినిధ్యం వహించగా, బ్రున్ కుమారుడు జియోఫ్ 1970లలో కాంటర్‌బరీకు ప్రాతినిధ్యం వహించాడుకుడి చేయి మీడియం-పేస్.

## క్రికెట్ కెరీర్
మిడిల్ ఆర్డర్ బ్యాట్స్‌మెన్ గా రాణించాడు. బ్రన్ స్మిత్ 1946-47 నుండి 1952-53 వరకు ప్లంకెట్ షీల్డ్‌లో కాంటర్‌బరీ తరపున ఆడాడు. 1947 జనవరిలో ఆక్లాండ్‌పై కాంటర్‌బరీ మొత్తం 194 పరుగులలో 106 పరుగులు చేసిన తర్వాత, కొన్నివారాల తర్వాత ఇంగ్లాండ్‌పై 18 పరుగులు సాధించి తన టెస్టు అరంగేట్రం చేశాడు. అసలు ఎంపిక చేసిన జట్టులో లేడు, కానీ గాయపడిన స్టీవీ డెంప్‌స్టర్ స్థానంలో మ్యాచ్‌కు ముందు చేర్చబడ్డాడు. 1948-49 సీజన్‌లో క్రైస్ట్‌చర్చ్‌లో ఒటాగోకు వ్యతిరేకంగా కాంటర్‌బరీ తరపున 153 పరుగులతో అత్యధిక ఫస్ట్-క్లాస్ స్కోరు సాధించాడు. 56.00 వద్ద 392 పరుగులు చేసి ప్లంకెట్ షీల్డ్‌ను గెలుచుకోవడంలో కాంటర్‌బరీకి సహాయపడింది.

స్మిత్ 1949లో ఇంగ్లాండ్‌లో పర్యటించాడు. 28.00 సగటుతో 1008 పరుగులు చేశాడు. రెండు టెస్టులు ఆడాడు. హెడ్డింగ్లీలో జరిగిన మొదటి టెస్టులో మొదటి ఇన్నింగ్స్‌లో రెండు గంటల్లో 96 పరుగులు, రెండో ఇన్నింగ్స్‌లో 54 పరుగులు చేశాడు. రెండవ టెస్ట్‌లో 23 పరుగులు చేసాడు. తర్వాత మూడవ, నాల్గవ టెస్ట్‌ల కోసం టెస్ట్ అరంగేట్రం చేస్తున్న జాన్ రీడ్ స్థానంలో ఉన్నాడు.

1951–52లో క్రైస్ట్‌చర్చ్‌లో వెస్టిండీస్‌తో జరిగిన మొదటి టెస్టులో స్మిత్ ఆడాడు. కాలి కండరాలు దెబ్బతిన్నప్పటికీ రెండో ఇన్నింగ్స్‌లో 37 పరుగులతో టాప్ స్కోర్ చేశాడు. ఇతనికి అదే చివరి టెస్టు. చాలా సంవత్సరాలు టెస్ట్ సగటు 47.40 ఇతనిని 200 లేదా అంతకంటే ఎక్కువ టెస్ట్ పరుగులతో న్యూజీలాండ్ వాసులలో మూడవ స్థానంలో ( స్టీవీ డెంప్‌స్టర్, మార్టిన్ డోన్నెల్లీ తర్వాత) ఉంచింది. 1951-52 సీజన్‌లో కాంటర్‌బరీకి కెప్టెన్‌గా వాల్టర్ హాడ్లీ స్థానంలో ఉన్నాడు. ప్లంకెట్ షీల్డ్‌లో విజయం సాధించాడు.

ఒకసారి కాంటర్‌బరీ తరపున లంచ్‌కు ముందు సెంచరీ సాధించాడు. క్రైస్ట్‌చర్చ్‌లోని క్లబ్ గేమ్‌లో 62 నిమిషాల్లో 155 పరుగులు చేశాడు.

## మూలాలు

## బాహ్య లింకులు
* 

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:1997 మరణాలు
వర్గం:1922 జననాలు
కోలిన్ స్నెడెన్

**కోలిన్ అలెగ్జాండర్ స్నెడెన్** (1918, జనవరి 7 - 2011, ఏప్రిల్ 24) న్యూజీలాండ్ మాజీ టెస్ట్ క్రికెట్ ఆటగాడు.

## జననం, కుటుంబం
కోలిన్ అలెగ్జాండర్ స్నెడెన్ 1918, జనవరి 7న  న్యూజీలాండ్ లో జన్మించాడు. స్నెడెన్ ఆక్లాండ్‌లోని సేక్రేడ్ హార్ట్ కాలేజీలో చదివాడు.  ఇతని తండ్రి నెస్సీ స్నెడెన్, సోదరుడు వార్విక్ స్నెడెన్ ఇద్దరూ ఫస్ట్-క్లాస్ క్రికెట్ ఆడాడు. వార్విక్ కుమారుడు మార్టిన్ స్నెడెన్ న్యూజీలాండ్ తరపున 25 టెస్టులు, 93 వన్డే ఇంటర్నేషనల్స్ ఆడాడు.

## క్రికెట్ కెరీర్
ఆక్లాండ్ క్రికెట్ జట్టు తరపున ఫస్ట్-క్లాస్ క్రికెట్ ఆడాడు. ఆడుకునే రోజుల్లో సుమారు 143 కిలోగ్రాముల బరువు కలిగి ఉన్నాడు. శీఘ్ర ఆఫ్-బ్రేక్‌లను బౌలింగ్ చేయడంలో రాణించాడు. రెండవ ప్రపంచ యుద్ధానికి ముందు ఒక మ్యాచ్ ఆడాడు, తర్వాత 1946-47లో ఎనిమిది సీజన్‌ల తర్వాత తన కెరీర్‌ను తిరిగి ప్రారంభించాడు. ఒటాగోపై ఐదు వికెట్లు తీసుకున్నాడు, ఆ తర్వాత కాంటర్బరీపై ఎనిమిది వికెట్లు తీసుకున్నాడు, రెండో ఇన్నింగ్స్‌లో 34 ఓవర్లలో 59 పరుగులకు 6 వికెట్లు తీసుకున్నాడు.

1947 మార్చిలో క్రైస్ట్‌చర్చ్‌లో ఇంగ్లాండ్‌తో జరిగిన న్యూజీలాండ్ తరపున సింగిల్ టెస్ట్‌కు ఎంపికయ్యాడు. ఇదే మ్యాచ్‌లో మరో ఐదుగురు న్యూజీలాండ్ ఆటగాళ్ళు అరంగేట్రం చేశారు. న్యూజీలాండ్ తమ తొలి ఇన్నింగ్స్‌ను 9 వికెట్లకు 345 పరుగుల వద్ద డిక్లేర్ చేసింది; స్నెడెన్ 11వ నంబర్ బ్యాట్స్‌మెన్ కాబట్టి బ్యాటింగ్ చేయలేదు. 16 ఓవర్లు బౌలింగ్ చేసాడు మ్యాచ్ డ్రాగా రద్దు చేయబడింది.

పదవీ విరమణ చేయడానికి ముందు మరో రెండు సీజన్లలో కొన్ని మ్యాచ్‌లు ఆడాడు.

## తరువాతి జీవితం
రిటైర్మెంట్ తర్వాత స్నెడెన్ క్రికెట్, రగ్బీలో రేడియో వ్యాఖ్యాతగా మారాడు. 1950 నుండి 1986 వరకు ఆక్లాండ్‌లోని ఈడెన్ పార్క్‌లో క్రికెట్, రగ్బీ మ్యాచ్‌లను విశ్లేషించాడు. 

## మరణం
కోలిన్ అలెగ్జాండర్ స్నెడెన్ తన 93వ ఏట 24 ఏప్రిల్ 2011న నిద్రలోనే మరణించాడు. 2010 ఆగస్టు 1న ఎరిక్ టిండిల్ మరణంతో, స్నెడెన్ న్యూజీలాండ్ టెస్ట్ క్రికెటర్‌గా జీవించి ఉన్న అతిపెద్ద వయసులో ఉన్నాడు.

## మూలాలు

## బాహ్య లింకులు
* 
* Colin Snedden's obituary

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2011 మరణాలు
వర్గం:1918 జననాలు
ఫ్రాంక్ స్మిత్

**ఫ్రాంక్ ఆస్టన్ స్మిత్** (1893, మార్చి 21 - 1975, అక్టోబరు 18) న్యూజీలాండ్ మాజీ క్రికెటర్. 1922-23 సీజన్‌లో కాంటర్‌బరీ తరపున ఫస్ట్-క్లాస్ క్రికెట్‌లో రెండు మ్యాచ్‌లు ఆడాడు. కుమారుడు బ్రున్ స్మిత్ న్యూజీలాండ్ తరపున టెస్ట్ క్రికెట్ ఆడాడు.

## జీవిత విశేషాలు
ఫ్రాంక్ ఆస్టన్ స్మిత్ 1893, మార్చి 21న న్యూజీలాండ్ లో జన్మించాడు. స్మిత్ క్రైస్ట్‌చర్చ్‌లో కార్పెంటర్‌గా పనిచేశాడు. మొదటి ప్రపంచ యుద్ధంలో న్యూజీలాండ్ ఇంజనీర్‌లతో కలిసి విదేశాలలో సపర్‌గా పనిచేశాడు. 1921 జూన్ లో మేరీ కేథరీన్ బ్రంటన్ (1891–1971)ని వివాహం చేసుకున్నాడు.

## మరణం
ఫ్రాంక్ ఆస్టన్ స్మిత్ తన 82వ ఏట 1975, అక్టోబరు 18న క్రైస్ట్‌చర్చ్‌లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1975 మరణాలు
వర్గం:1893 జననాలు
ఫ్రాంక్ మూనీ

**ఫ్రాన్సిస్ లియోనార్డ్ హ్యూ మూనీ** (1921, మే 26 - 2004, మార్చి 8) న్యూజీలాండ్ మాజీ క్రికెటర్. 1949 - 1954 మధ్యకాలంలో వికెట్ కీపర్‌గా 14 టెస్ట్ మ్యాచ్‌లు ఆడాడు. ఆ తర్వాత జాతీయ సెలెక్టర్ అయ్యాడు.

## జననం
ఫ్రాన్సిస్ లియోనార్డ్ హ్యూ మూనీ 1921, మే 26న న్యూజీలాండ్ లో జన్మించాడు.

## క్రికెట్ రంగం
1941-42 నుండి 1954-55 వరకు వెల్లింగ్టన్ తరపున అరంగేట్రం చేసాడు. 1943-44లో న్యూజీలాండ్ సర్వీసెస్ జట్టుకు వ్యతిరేకంగా న్యూజీలాండ్ XI తరపున ఆడాడు. 1949లో ఇంగ్లాండ్ (మొదటి ఎంపిక వికెట్ కీపర్‌గా)కు ఎంపికయ్యాడు. 1951లో స్వదేశంలో ఇంగ్లాండ్‌తో, 1951-52లో వెస్టిండీస్‌తో, 1952-53లో దక్షిణాఫ్రికాతో ఆడాడు. 1953-54లో దక్షిణాఫ్రికాలో పర్యటించాడు. న్యూజీలాండ్ నుండి ప్రయాణంలో వ్యాయామం చేస్తున్నప్పుడు వేలికి గాయం అవడంతో ఆటంకమైనప్పటికీ, మొత్తం ఐదు టెస్టుల్లోనూ ఆడాడు. 1954-55 దేశీయ సీజన్ ముగింపులో రిటైరయ్యాడు.

## మరణం
ఫ్రాన్సిస్ లియోనార్డ్ హ్యూ మూనీ 2004, మార్చి 8న న్యూజీలాండ్ లో మరణించాడు. 

## మూలాలు

## బాహ్య లింకులు
* 
* 

వర్గం:వికెట్ కీపర్లు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2004 మరణాలు
వర్గం:1921 జననాలు
డాన్ బార్డ్

**డోనాల్డ్ డెరెక్ బార్డ్** (1920, జనవరి 14 - 1982, జూలై 15) న్యూజీలాండ్ మాజీ క్రికెట్ ఆటగాడు. 1952 నుండి 1956 వరకు నాలుగు టెస్టుల్లో ఆడాడు. పాఠశాల ఉపాధ్యాయుడిగా, పాఠశాల ప్రధానోపాధ్యాయుడిగా పనిచేశాడు.

## అంతర్జాతీయ కెరీర్
1951-52 ప్లంకెట్ షీల్డ్ సీజన్‌లో, బార్డ్ 27.25 సగటుతో 16 వికెట్లు తీశాడు. పర్యాటక వెస్టిండీస్ జట్టుతో జరిగిన రెండు టెస్టులకు ఎంపికయ్యాడు, నాలుగు వికెట్లు తీశాడు.

1960-61 వరకు సెంట్రల్ డిస్ట్రిక్ట్స్ టీమ్‌లో ఉన్నాడు. 1953-54లో సెంట్రల్ డిస్ట్రిక్ట్స్ మొదటిసారి ప్లంకెట్ షీల్డ్‌ను గెలుచుకున్నప్పుడు 51.00 సగటుతో 15 వికెట్లు, 255 పరుగులు చేశాడు. సీజన్‌లో వెల్లింగ్‌టన్‌తో జరిగిన మ్యాచ్‌లో 81 పరుగుల టాప్ ఫస్ట్-క్లాస్ స్కోరు సాధించాడు.

బార్డ్ 1955-56లో ప్లంకెట్ షీల్డ్‌లో 10.64 సగటుతో 28 వికెట్లతో ("217 ఓవర్లలో 110 మెయిడిన్‌లు") బౌలింగ్ యావరేజ్‌లో అగ్రస్థానంలో ఉన్నాడు. వెస్టిండీస్ జట్టు మొదటి రెండు టెస్ట్‌లను ఇన్నింగ్స్‌తో గెలిచిన తర్వాత, వారు సెంట్రల్ డిస్ట్రిక్ట్‌లను వాంగనూయ్‌లో ఆడారు, ఇక్కడ బార్డ్ ప్రతి ఇన్నింగ్స్‌లో 25 పరుగులు, 67 పరుగులు చేసి టాప్ స్కోర్ చేశాడు. 52కి 3 వికెట్లు, 59 పరుగులకు 2 వికెట్లు తీసుకున్నాడు (మ్యాచ్ గణాంకాలు 50.1 –20–111–5). చివరి రెండు టెస్టులకు తిరిగి టెస్ట్ జట్టులోకి వచ్చాడు. నాల్గవ టెస్టులో న్యూజీలాండ్ మొట్టమొదటి టెస్ట్ విజయంలో ముఖ్యమైన పాత్ర పోషించాడు. బ్యాటింగ్ లో 31 పరుగులు, 6 పరుగుల నాటౌట్ సాధించాడు. బౌలింగ్ లో 20 పరుగులకి 1 వికెట్, 22 పరుగులకి 3 వికెట్లు తీశాడు. అయితే ఇదే అతడికి చివరి టెస్టు.

## తర్వాత కెరీర్
1956–57లో డునెడిన్‌లో ఒటాగోతో జరిగిన మ్యాచ్‌లో 56 పరుగులకు 7 వికెట్లు, 43 పరుగులకు 4 వికెట్లు (మ్యాచ్ గణాంకాలు 61.4–26–99–11) తీసి అత్యుత్తమ ఇన్నింగ్స్, మ్యాచ్ గణాంకాలు సాధించాడు.

1961లో, బార్డ్ వైకాటోలోని టె అరోహా కళాశాల ప్రిన్సిపాల్ అయ్యాడు. ఉత్తర జిల్లాల కోసం కొన్ని ఆటలు ఆడాడు. 1961-62లో ఆక్లాండ్‌పై 70 పరుగులకు 5 వికెట్లు, 71 పరుగులకు 6 వికెట్లు తీసుకున్నాడు. వెల్లింగ్టన్‌తో జరిగిన తదుపరి మ్యాచ్‌లో 60 పరుగులకు 5 వికెట్లు, 36 పరుగులకు 3 వికెట్లు తీసుకున్నాడు. 45 ఏళ్ళు నిండిన తర్వాత 1964-65 సీజన్‌లో తన చివరి మ్యాచ్‌ ఆడాడు.

బార్డ్ 1948 - 1966 మధ్యకాలంలో వంగనూయి, మనావటు, థేమ్స్ వ్యాలీ కొరకు హాక్ కప్ క్రికెట్ ఆడాడు.

ఇతను ఆరు అడుగుల మూడు అంగుళాల పొడవు ఉన్నాడు. న్యూజీలాండ్ తరపున బాస్కెట్‌బాల్ ఆడాడు. ప్రముఖ ఔత్సాహిక గోల్ఫ్ క్రీడాకారుడు, వెల్లింగ్టన్, వాంగనుయ్ (కెప్టెన్‌గా), నార్త్ ఐలాండ్‌ల కొరకు రగ్బీ యూనియన్ ఆడాడు.

1982లో టీ అరోహ కళాశాల ప్రిన్సిపాల్‌గా పదవీ విరమణ చేసిన తర్వాత ఇంగ్లాండ్‌లో సెలవులో ఉండగా మరణించాడు. ఇతని కుమారుడు డెరెక్ కూడా న్యూజీలాండ్‌లో ఫస్ట్-క్లాస్ క్రికెట్ ఆడాడు.

## మూలాలు

## బాహ్య లింకులు
* 
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1982 మరణాలు
వర్గం:1920 జననాలు
టెడ్ మెయులీ

**ఎడ్గార్ మిల్టన్ మెయులీ** (1926, ఫిబ్రవరి 20 - 2007, ఏప్రిల్ 15)  న్యూజీలాండ్ మాజీ క్రికెట్ ఆటగాడు. 1953లో ఒక టెస్టులో ఆడాడు. 1945 - 1959 మధ్యకాలంలో న్యూజీలాండ్‌లో 42 ఫస్ట్-క్లాస్ క్రికెట్ మ్యాచ్‌లు ఆడాడు.

## క్రికెట్ కెరీర్
టెడ్ మెయులీ 1926, ఫిబ్రవరి 20న హవేరాలో జన్మించాడు. న్యూ ప్లైమౌత్‌లో పెరిగాడు, అక్కడ న్యూ ప్లైమౌత్ బాలుర ఉన్నత పాఠశాలలో చదువుకున్నాడు, పాఠశాల మొదటి XIకి కెప్టెన్‌గా ఉన్నాడు. కుడిచేతి వాటం బ్యాట్స్‌మన్ గా, అప్పుడప్పుడు లెగ్-స్పిన్ బౌలర్ గా రాణించాడు. 1945-46లో తన ఫస్ట్-క్లాస్ అరంగేట్రం చేసాడు, ఆక్లాండ్ తరపున మూడు మ్యాచ్ లు ఆడాడు. 1950-51లో తర్వాతి ఫస్ట్-క్లాస్ మ్యాచ్‌లలో సెంట్రల్ డిస్ట్రిక్ట్‌ల తరపున ప్లంకెట్ షీల్డ్‌లో మొదటిసారి ఆడాడు. 1959-60లో ముగించిన తన ఫస్ట్-క్లాస్ కెరీర్‌ని సెంట్రల్ డిస్ట్రిక్ట్‌లతో గడిపాడు. 1946-47 నుండి 1968-69 వరకు నాన్-ఫస్ట్-క్లాస్ హాక్ కప్‌లో తార్నాకి తరపున కూడా ఆడాడు.

1952-53లో ప్లంకెట్ షీల్డ్‌లో 52.83 సగటుతో 317 పరుగులు చేసాడు, ఆక్లాండ్‌పై 154 పరుగులతో సహా మూడవ స్థానంలో బ్యాటింగ్ చేశాడు, తక్కువ స్కోరింగ్ మ్యాచ్‌లో సెంట్రల్ డిస్ట్రిక్ట్స్ ఇన్నింగ్స్‌తో గెలిచిన జట్టు మొత్తంలో 319 పరుగులు చేశాడు. ఒక వారం ముందు ఒటాగోపై 67 పరుగులకు 6 వికెట్లు తీసుకున్నాడు.

1952-53లో వెల్లింగ్టన్‌లో దక్షిణాఫ్రికాతో జరిగిన మొదటి టెస్ట్‌కు జట్టులో ఎంపికయ్యాడు, మిడిల్ ఆర్డర్‌లో బ్యాటింగ్ చేసి 15 పరుగులు, 23 పరుగులు చేశాడు. బౌలింగ్ చేయలేదు.

మెయులీ 1956–57లో నార్తర్న్ డిస్ట్రిక్ట్‌పై మరో సెంచరీ కొట్టాడు, తక్కువ స్కోరింగ్ మ్యాచ్‌లో సెంట్రల్ డిస్ట్రిక్ట్స్ ఇన్నింగ్స్‌తో గెలిచింది. ప్లంకెట్ షీల్డ్‌లో తమ మొదటి సీజన్‌ను ఆడుతున్న నార్తర్న్ డిస్ట్రిక్ట్స్‌పై ఇది మొదటి సెంచరీ.

## మూలాలు

## బాహ్య లింకులు
* క్రిక్ఇన్ఫోలో టెడ్ మెయులీ

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2007 మరణాలు
వర్గం:1926 జననాలు
జియోఫ్ స్మిత్

**జెఫ్రీ బ్రంటన్ స్మిత్** (జననం 1953, నవంబరు 22) న్యూజీలాండ్ మాజీ క్రికెటర్. 1977 నుండి 1979 వరకు కాంటర్‌బరీ తరపున ఫస్ట్-క్లాస్, లిస్ట్ ఎ క్రికెట్ ఆడాడు.

## జననం
జియోఫ్ బ్రంటన్ స్మిత్ 1953, నవంబరు 22న న్యూజీలాండ్ లో జన్మించాడు. ఇతని తండ్రి బ్రున్ స్మిత్, న్యూజీలాండ్ తరపున టెస్ట్ క్రికెట్ ఆడాడు, ఇతని తాత ఫ్రాంక్ స్మిత్ 1920లలో కాంటర్బరీ తరపున ఫస్ట్-క్లాస్ క్రికెట్ ఆడాడు.

## క్రికెట్ రంగం
1970-71లో ఆస్ట్రేలియాలో పర్యటించిన న్యూజీలాండ్ పాఠశాలల క్రికెట్ జట్టులో స్మిత్ సభ్యుడిగా ఉన్నాడు. ఫస్ట్-క్లాస్ క్రికెట్‌లో 1978–79లో సెంట్రల్ డిస్ట్రిక్ట్స్‌పై కాంటర్‌బరీ తరపున 22 పరుగులు, 31 పరుగులు చేశాడు. బారీ హ్యాడ్లీ ఓపెనింగ్ భాగస్వామ్యానికి వరుసగా 68 పరుగులు, 64 పరుగులు చేశారు. ఆ సీజన్ తర్వాత ఆక్లాండ్‌పై 11 పరుగులు, 31 పరుగులు చేసాడు. హ్యాడ్లీతో కలిసి 51, 54 ఓపెనింగ్ భాగస్వామ్యాలను నెలకొల్పాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1953 జననాలు
ఎరిక్ ఫిషర్

**ఫ్రెడరిక్ ఎరిక్ ఫిషర్** (1924, జూలై 28 - 1966, జూన్ 19) న్యూజీలాండ్ క్రికెట్ ఆటగాడు.  1953లో ఒక టెస్ట్ మ్యాచ్ ఆడాడు. మీడియం-పేస్ బౌలర్ గా, లోయర్-ఆర్డర్ బ్యాట్స్‌మన్ గా రాణించాడు.

## జననం
ఫ్రెడరిక్ ఎరిక్ ఫిషర్ 1924, జూలై 28న న్యూజీలాండ్‌లోని జాన్సన్‌విల్లేలో జన్మించాడు.

## క్రికెట్ కెరీర్
1951-52 నుండి 1953-54 వరకు వెల్లింగ్టన్, 1954-55లో సెంట్రల్ డిస్ట్రిక్ట్స్ కొరకు ఆడాడు. 1952-53లో ప్లంకెట్ షీల్డ్ నాలుగు మ్యాచ్‌లలో 27.60 సగటుతో 138 పరుగులు చేసాడు. 10.20 వద్ద 29 వికెట్లు తీసుకున్నాడు, ఇందులో ఆక్లాండ్‌పై 26 పరుగులకు 4 వికెట్లు, 48కి 7 వికెట్లు (అలాగే 68, 19 నాటౌట్ స్కోర్ చేయడం) తీసుకున్నాడు. కాంటర్‌బరీపై 34కి 8 వికెట్లు, 31కి 3 వికెట్లు తీశాడు.

1953 మార్చిలో సందర్శించిన దక్షిణాఫ్రికాకు వ్యతిరేకంగా జరిగిన మొదటి టెస్ట్‌లో బౌలింగ్‌ను ప్రారంభించేందుకు ఎంపికయ్యాడు. ఇన్నింగ్స్ ఓటమిలో ఒక వికెట్ మాత్రమే తీసుకున్నాడు. మళ్ళీ ఎన్నడూ ఎంపిక కాలేదు.

1955-56 నుండి 1966-67 వరకు హాక్ కప్‌లో ఆడాడు, వరుసగా హాక్స్ బే, పావర్టీ బే, సదరన్ హాక్స్ బేలకు ప్రాతినిధ్యం వహించాడు. సెంట్రల్ లాంక్షైర్ లీగ్‌లో రోచ్‌డేల్ తరపున కూడా ఆడాడు.

## మరణం
ఫ్రెడరిక్ ఎరిక్ ఫిషర్ తన 71వ ఏట 1966, జూన్ 19న మనవాటులోని పామర్‌స్టన్ నార్త్‌లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1996 మరణాలు
వర్గం:1924 జననాలు
జాన్ బెక్

**జాన్ ఎడ్వర్డ్ ఫ్రాన్సిస్ బెక్** (1934, ఆగస్టు 1 - 2000, ఏప్రిల్ 24) న్యూజీలాండ్ మాజీ క్రికెట్ ఆటగాడు. 1953 - 1956 మధ్యకాలంలో ఎనిమిది టెస్ట్ మ్యాచ్‌లు ఆడాడు.

## అంతర్జాతీయ కెరీర్
ఎటాకింగ్ ఎడమచేతి బ్యాట్స్‌మెన్ గా, ఫైన్ ఫీల్డ్స్‌మెన్ గా రాణించాడు. జాన్ బెక్ 1953–54లో దక్షిణాఫ్రికా పర్యటనకు 19 సంవత్సరాల వయస్సులో ఎంపికయ్యాడు. కేప్ టౌన్‌లో జరిగిన మూడో టెస్టులో జాన్ రీడ్ ఐదో వికెట్‌కు 174 పరుగుల భాగస్వామ్యాన్ని నెలకొల్పిన తర్వాత 99 పరుగుల వద్ద రనౌట్ అయ్యాడు. రెండో రోజు లంచ్, టీ మధ్య రెండు గంటల్లో 165 పరుగులు కూడా ఉన్నాయి.

1955-56లో ఆక్లాండ్‌లో వెస్టిండీస్‌పై న్యూజీలాండ్ మొట్టమొదటి టెస్ట్ విజయంలో, మొదటి ఇన్నింగ్స్‌లో 38 పరుగులు చేసాడు, రీడ్‌తో కలిసి ఐదవ వికెట్‌కు 104 పరుగులు జోడించాడు, ఇది తక్కువ స్కోరింగ్ మ్యాచ్‌లో అత్యధిక భాగస్వామ్యం.

## దేశీయ క్రికెట్
1954-55 నుండి 1961-62 వరకు మిశ్రమ విజయాలతో వెల్లింగ్టన్ తరపున ఆడాడు. 1955–56లో కాంటర్‌బరీపై 149 పరుగుల అత్యధిక స్కోరు చేశాడు.

## మూలాలు

## బాహ్య లింకులు
* 

వర్గం:2000 మరణాలు
వర్గం:1934 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
ఇయాన్ లెగ్గాట్

**ఇయాన్ బ్రూస్ లెగ్గాట్** (జననం 1930, జూన్ 7) న్యూజీలాండ్ మాజీ క్రికెటర్. 1954లో ఒక టెస్ట్ మ్యాచ్ ఆడాడు. ఇతని బంధువు గోర్డాన్ లెగ్గాట్ కూడా న్యూజీలాండ్ తరపున టెస్ట్ క్రికెట్ ఆడాడు.

## క్రికెట్ కెరీర్
లెగ్గాట్ 1950-51 నుండి 1961-62 వరకు సెంట్రల్ డిస్ట్రిక్ట్‌ల కొరకు ఫస్ట్-క్లాస్ క్రికెట్ ఆడాడు. 1952-53లో హ్యారీ కేవ్ డునెడిన్‌లో ఒటాగోపై సెంట్రల్ డిస్ట్రిక్ట్స్ తరపున తొమ్మిదో వికెట్‌కు 239 పరుగులు జోడించారు. లెగ్గాట్ 10వ స్థానంలో బ్యాటింగ్‌లో నాటౌట్ 142 పరుగులు చేశాడు. ఇది ఫస్ట్-క్లాస్ క్రికెట్‌లో ఇతని మొదటి అర్థ సెంచరీ. 1958-59 వరకు మరో స్కోర్ చేయలేదు. ఈ ఇన్నింగ్స్ 1952–53లో 53.00 సగటుతో 212 పరుగులు చేయడంలో సహాయపడింది; అతను 40.14 వద్ద 7 వికెట్లు కూడా తీశాడు.

1953-54లో దక్షిణాఫ్రికా పర్యటనకు ఎంపికయ్యాడు. పర్యటనలో ఎనిమిది ఫస్ట్-క్లాస్ మ్యాచ్ లలో 12.54 సగటుతో 138 పరుగులు చేసి 33.60 సగటుతో 5 వికెట్లు తీశాడు. మూడవ టెస్ట్‌లో ఆడాడు, మూడు ఓవర్లలో డకౌట్, వికెట్లు తీయలేదు. రెండు క్యాచ్‌లు తీసుకున్నాడు.

1959-60లో కాంటర్‌బరీపై 115 పరుగులతో మరో సెంచరీని సాధించాడు. 1961-62లో కాంటర్‌బరీపై 60 పరుగులకు 5 వికెట్లు తీసి తన అత్యుత్తమ బౌలింగ్ గణాంకాలను సాధించాడు. 1958-59లో ట్రయల్ మ్యాచ్‌లో ఆడాడు. నార్త్ ఐలాండ్‌పై సౌత్ ఐలాండ్‌కు వ్యతిరేకంగా 21 పరుగులకు 4 వికెట్లు, 27 పరుగులకు 3 వికెట్లు తీసుకున్నాడు. కానీ ఇంగ్లాండ్‌తో జరిగిన తదుపరి టెస్టులకు ఎంపిక కాలేదు.

లెగ్గాట్ 1947 నుండి 1969 వరకు హాక్ కప్‌లో నెల్సన్ తరపున కూడా ఆడాడు. హాక్ కప్ ఛాలెంజ్ మ్యాచ్‌లలో 38 మ్యాచ్‌లలో 35.78 సగటుతో 1,968 పరుగులు చేసిన రికార్డును కలిగి ఉన్నాడు. బౌలింగ్‌లో 16.03 సగటుతో 134 వికెట్లతో మూడో స్థానంలో ఉన్నాడు.

లెగ్గాట్ 1950, డిసెంబరులో సెంట్రల్ డిస్ట్రిక్ట్స్ ప్రారంభ ఫస్ట్-క్లాస్ జట్టు నుండి జీవించి ఉన్న చివరి ఆటగాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1930 జననాలు
అలెన్ లిస్సేట్

**అలెన్ ఫిషర్ లిస్సెట్** (1919, నవంబరు 6 - 1973, జనవరి 24) న్యూజీలాండ్ మాజీ క్రికెటర్. 1956లో రెండు టెస్ట్ మ్యాచ్‌లు ఆడాడు.

## క్రికెట్ కెరీర్
ఎడమచేతి ఆర్థోడాక్స్ స్పిన్నర్ గా రాణించాడు. లిస్సెట్ 1938 నుండి 1970 వరకు హాక్ కప్‌లో వైకాటో తరపున ఆడాడు. 1954-55లో ఆక్లాండ్ తరపున ఫస్ట్-క్లాస్ అరంగేట్రం చేసినప్పుడు అతని వయసు 35.

1956 జనవరిలో ప్లంకెట్ షీల్డ్‌లో ఒటాగోపై ఆక్లాండ్ విజయంలో 50 పరుగులకు 7 వికెట్లు తీయడంతోపాటు తన తర్వాతి మ్యాచ్‌లో పర్యాటక వెస్టిండీస్‌పై నాలుగు వికెట్లు పడగొట్టిన తర్వాత, వెస్టిండీస్‌తో సిరీస్‌లో మొదటి రెండు టెస్టులకు లిసెట్ ఎంపికయ్యాడు. అతను మూడు వికెట్లు తీశాడు, కానీ న్యూజీలాండ్ రెండు మ్యాచ్‌లను ఇన్నింగ్స్ తేడాతో కోల్పోయింది. అతను మళ్ళీ ఎంపిక కాలేదు.

1956-57 సీజన్ కోసం నార్తర్న్ డిస్ట్రిక్ట్స్ జట్టు ఏర్పడినప్పుడు, వారితో చేరాడు. 1962-63 వరకు వారి కోసం ఆడాడు, ఆ సీజన్‌లో వారు తమ మొదటి ప్లంకెట్ షీల్డ్‌ను గెలుచుకున్నాడు. 1957-58 సీజన్‌లో నార్తర్న్ డిస్ట్రిక్ట్‌లకు కెప్టెన్‌గా వ్యవహరించాడు. ఆ సీజన్‌లో సెంట్రల్ డిస్ట్రిక్ట్‌లపై వారి మొదటి విజయంలో ఐదు వికెట్లు తీశాడు. 1959-60లో ఒటాగోతో జరిగిన మ్యాచ్‌లో, 45 పరుగులకు 7 వికెట్లు, 64 పరుగులకు 5 వికెట్లు తీసుకున్నాడు. ఇది ఫస్ట్-క్లాస్ క్రికెట్‌లో ఇతని అత్యుత్తమ ఇన్నింగ్స్, మ్యాచ్ గణాంకాలుగా ఉన్నాయి. అయితే, ఒటాగో 72 పరుగుల తేడాతో విజయం సాధించింది.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1973 మరణాలు
వర్గం:1919 జననాలు
ఎరిక్ డెంప్‌స్టర్

**ఎరిక్ విలియం డెంప్‌స్టర్** (1925, జనవరి 25 - 2011, ఆగస్టు 15)  న్యూజీలాండ్ మాజీ క్రికెటర్. 1953, 1954లో ఐదు టెస్ట్ మ్యాచ్‌లు ఆడాడు.

## క్రికెట్ కెరీర్
ఎడమచేతి వాటం స్పిన్నర్ గా, లోయర్-ఆర్డర్ బ్యాట్స్‌మన్ గా రాణించాడు. డెంప్‌స్టర్ 1947-48 నుండి 1960-61 వరకు వెల్లింగ్టన్ తరపున ఆడాడు. 1953-54లో బ్లూమ్‌ఫోంటైన్‌లో ఆరెంజ్ ఫ్రీ స్టేట్‌తో జరిగిన మ్యాచ్‌లో 46 పరుగులకు 5 వికెట్లు తీయడం అత్యుత్తమ ఫస్ట్-క్లాస్ బౌలింగ్ గణాంకాలుగా ఉన్నాయి. 1956-57లో వెల్లింగ్‌టన్‌లో కాంటర్‌బరీపై వెల్లింగ్‌టన్ తరపున తన ఏకైక సెంచరీ 105 సాధించాడు.

1952-53లో ఆక్లాండ్‌లో దక్షిణాఫ్రికాతో జరిగిన రెండవ టెస్ట్‌లో తన తొలి టెస్ట్ అరంగేట్రం చేసాడు. తరువాతి సీజన్‌లో దక్షిణాఫ్రికాలో పర్యటించాడు, ఐదు టెస్టుల్లో నాలుగింటిలో ఆడాడు. టెస్టుల్లో అత్యుత్తమ ప్రదర్శనగా 1953–54లో జోహన్నెస్‌బర్గ్‌లో జరిగిన నాల్గవ టెస్టులో మొదటి ఇన్నింగ్స్‌లో ఎనిమిదో స్థానంలో బ్యాటింగ్‌కు దిగి 21 పరుగులు చేసి నాటౌట్‌గా నిలిచాడు, తర్వాత న్యూజీలాండ్ ఫాలో ఆన్ చేసినప్పుడు, రెండో ఇన్నింగ్స్‌లో 47 పరుగులతో ఓపెనింగ్ చేసి టాప్ స్కోర్ చేశాడు.

## క్రికెట్ తర్వాత
డెంప్‌స్టర్ అంపైర్ అయ్యాడు. 1971-72 నుండి 1979-80 వరకు ఒటాగో అనేక హోమ్ ఫస్ట్-క్లాస్, వన్-డే మ్యాచ్‌లలో అధికారిగా పనిచేశాడు. 1973-74, 1975-76 మధ్యకాలంలో డునెడిన్, క్రైస్ట్‌చర్చ్‌లలో జరిగిన మూడు వన్డే ఇంటర్నేషనల్ మ్యాచ్‌లకు కూడా అంపైర్‌గా ఉన్నాడు.

డెంప్‌స్టర్ డునెడిన్ హాస్పిటల్‌కు అనుబంధంగా ఉన్న కృత్రిమ అవయవాల సేవకు మేనేజర్‌గా డునెడిన్‌లో పనిచేశాడు. 1986 క్వీన్స్ బర్త్‌డే ఆనర్స్‌లో వికలాంగులకు, క్రికెట్‌కు సేవలందించినందుకు ఆర్డర్ ఆఫ్ ది బ్రిటిష్ ఎంపైర్ సభ్యునిగా నియమించబడ్డాడు.

## మరణం
2011, ఆగస్టు 15న డునెడిన్‌లో మరణించాడు. గ్రీన్ పార్క్ శ్మశానవాటికలో ఖననం చేయబడ్డాడు. 

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2011 మరణాలు
వర్గం:1925 జననాలు
రియాన్ కింగ్

రియోన్ డేన్ కింగ్ (జననం 6 అక్టోబరు 1975) వెస్టిండీస్ తరఫున 19 టెస్ట్ మ్యాచ్ లు, 50 వన్డే ఇంటర్నేషనల్ లు ఆడిన మాజీ వెస్టిండీస్ క్రికెట్ క్రీడాకారుడు.

గయానాకు చెందిన అథ్లెటిక్ పేసర్ మైఖేల్ హోల్డింగ్తో పోలిస్తే కొన్నిసార్లు స్లింక్ రన్తో కింగ్ క్రీజులో ఉండటానికి బదులుగా ఆ పరుగు ద్వారా బౌలింగ్ చేస్తాడు, కానీ 1990 ల చివరలో వెస్టిండీస్ వేగవంతమైన బౌలర్గా పరిగణించబడ్డాడు.

## వ్యక్తిగత జీవితం
అతను గోడ్ ఫోర్టుయిన్ లో జన్మించాడు, కానీ న్యూటౌన్ కిట్టిలో పెరిగాడు. అతను సెయింట్ జోసెఫ్ ఉన్నత పాఠశాలలో చదువుకున్నాడు, అక్కడ అతను జిసిసిలో చేరడానికి ప్రోత్సహించబడ్డాడు. కింగ్ 1993 నార్తర్న్ టెలికాం రీజినల్ యూత్ ఛాంపియన్షిప్లో గయానా తరఫున అండర్-19 అరంగేట్రం చేశాడు. 

2007లో క్రికెట్‌కు కోచింగ్‌ ఇవ్వడం ప్రారంభించాడు. 

అతను తన భార్యకు చెందిన జెనెసిస్ ఫిట్‌నెస్ జిమ్‌ను నిర్వహిస్తున్నాడు.

## అంతర్జాతీయ కెరీర్
అతను 1999-2000లో జమైకాలో జింబాబ్వేపై తన మొదటి టెస్ట్ ఐదు వికెట్లు తీయడం ద్వారా స్వదేశంలో విజయవంతమైన సీజన్ ను ఆస్వాదించాడు. రెండు నెలల తరువాత, పాకిస్తాన్ పై గట్టి విజయాన్ని నెలకొల్పిన తరువాత, అతను, ఫ్రాంక్లిన్ రోజ్ కర్ట్లీ ఆంబ్రోస్, కోర్ట్నీ వాల్ష్ ల స్థానాన్ని భర్తీ చేయడానికి దాదాపు సిద్ధంగా ఉన్నట్లు కనిపించారు. కానీ 2000లో ఇంగ్లాండ్ పర్యటనలో వీరిద్దరూ దూరమయ్యారు, అక్కడ కింగ్ మడమ గాయంతో ఇబ్బంది పడ్డాడు. అంతర్ముఖ వ్యక్తిత్వం, నిజమైన నెం.10 అయిన కింగ్, 2004-05లో దక్షిణాఫ్రికాతో స్వదేశంలో జరిగిన సిరీస్ కు తిరిగి పిలిపించబడే వరకు, కాంట్రాక్ట్ వివాదం కారణంగా అనేక మంది ప్రముఖ ఆటగాళ్ళు పక్కన పెట్టే వరకు, కింగ్ నాలుగు సంవత్సరాల పాటు మరచిపోయిన వ్యక్తిగా ఉన్నాడు.

కింగ్ వన్డేలలో బలమైన ప్రదర్శన చేశాడు, 2000 లో ఐసిసి ర్యాంకింగ్స్ లో నాల్గవ స్థానానికి ఎదిగాడు, 23.77 సగటుతో 76 వికెట్లతో ముగించాడు, జోయెల్ గార్నర్ (18.84), కొలిన్ క్రాఫ్ట్ (20.35), మైఖేల్ హోల్డింగ్ (21.36) తరువాత ఒక వెస్టిండీస్ ఆటగాడు సాధించిన నాల్గవ అత్యల్ప వన్డే బౌలింగ్ సగటు. అతని ఆటతీరును గమనించిన సెలెక్టర్లు 2001 తర్వాత కేవలం రెండు మ్యాచ్ లకు మాత్రమే ఎంపిక చేశారు.

## మూలాలు

వర్గం:జీవిస్తున్న ప్రజలు
వర్గం:1975 జననాలు
వర్గం:క్రికెట్ క్రీడాకారులు
ఇయాన్ సింక్లైర్ (క్రికెటర్)

**ఇయాన్ మెక్కే సింక్లైర్** (1933, జూన్ 1 - 2019, ఆగస్టు 25) న్యూజీలాండ్ మాజీ క్రికెట్ ఆటగాడు. 1956లో రెండు టెస్టులు ఆడాడు.

## జీవితం  , వృత్తి
సింక్లైర్ 1933, జూన్ 1న కాంటర్‌బరీలోని రంగియోరాలో జన్మించాడు. రంగియోరా ఉన్నత పాఠశాలలో చదువుకున్నాడు. ఆఫ్-స్పిన్ బౌలర్ గా, టైల్-ఎండ్ బ్యాట్స్‌మెన్ గా రాణించాడు. సింక్లైర్ 1953-54 సీజన్‌లో మాట్ పూర్ న్యూజీలాండ్ జట్టుతో దక్షిణాఫ్రికాలో ఉన్నప్పుడు కాంటర్‌బరీ తరపున ఫస్ట్-క్లాస్ క్రికెట్‌లోకి అడుగుపెట్టాడు. 5 మ్యాచ్‌లలో 15.42 సగటుతో 108 పరుగులు చేసి, 41.70 సగటుతో 10 వికెట్లు తీశాడు. 1954-55లో ఆడలేదు.

1955-56లో భారతదేశం, పాకిస్తాన్‌లలో పర్యటించినప్పుడు టామ్ బర్ట్ రిటైర్ అవ్వడంతో సింక్లెయిర్ కాంటర్‌బరీ జట్టుకు ప్రముఖ స్పిన్ బౌలర్ అయ్యాడు. ఒటాగోతో జరిగిన ప్లంకెట్ షీల్డ్ సీజన్‌లోని మొదటి మ్యాచ్‌లో 57 పరుగులకు 5 వికెట్లు, 26 పరుగులకు 2 వికెట్లు తీశాడు. అలాగే ఆక్లాండ్‌తో జరిగిన తదుపరి మ్యాచ్‌లో 50కి 1 వికెట్, 17 పరుగులకు 4 వికెట్లు తీసి, 40 పరుగుల అత్యధిక స్కోరు సాధించాడు. వెల్లింగ్టన్‌పై 36 పరుగులకు 4 వికెట్లు, 74 పరుగులకు 0 తీశాడు. మసెంట్రల్ డిస్ట్రిక్ట్‌పై 65 పరుగులకు 5 వికెట్లు, 73కి 1 వికెట్ తీశాడు. నాలుగు మ్యాచ్‌లో కాంటర్‌బరీకి విజయాలు రావడంతో పోటీలో కూడా విజయం సాధించింది. టూరింగ్ వెస్ట్ ఇండియన్స్‌పై కాంటర్‌బరీ తరపున 73 పరుగులకు 4 వికెట్లు తీసుకున్నాడు. రెండవ, మూడవ టెస్టులకు జట్టులో ఎంపికయ్యాడు. అయినప్పటికీ, అతను కేవలం ఒక వికెట్ మాత్రమే తీసుకున్నాడు. న్యూజీలాండ్ రెండు మ్యాచ్‌ల్లోనూ ఓడిపోయింది. అతను మరో టెస్టు ఆడలేదు. న్యూజీలాండ్ వారి మొదటి టెస్ట్ విజయాన్ని నమోదు చేసినప్పుడు అతను నాల్గవ టెస్టులో పన్నెండవ ఆటగాడిగా ఉన్నాడు.

1956-57లో కాంటర్‌బరీ తరపున మూడు మ్యాచ్‌లు ఆడాడు, అయితే కేవలం నాలుగు వికెట్లు మాత్రమే తీసుకున్నాడు.

## మూలాలు

## బాహ్య లింకులు
* 
* Ian Sinclair at CricketArchive

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:2019 మరణాలు
వర్గం:1933 జననాలు
ప్రేమ్ సింగ్ రాథోడ్

**ప్రేమ్ సింగ్ రాథోడ్** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో ఉమ్మడి ఆంధ్రప్రదేశ్ శాసనసభ ఎన్నికల్లో మహరాజ్‌గంజ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
మహరాజ్‌గంజ్ శాసనసభ నియోజకవర్గం (ఆంధ్రప్రదేశ్)

**మహరాజ్‌గంజ్ శాసనసభ నియోజకవర్గం** 1967 నుండి 2009 వరకు ఉమ్మడి ఆంధ్రప్రదేశ్ రాష్ట్రంలోని హైదరాబాదు జిల్లాలో ఒక నియోజకవర్గం ఉండేది. 2009లో జరిగిన నియోజకవర్గాల పునర్విభజనలో మహరాజ్‌గంజ్ అసెంబ్లీ సెగ్మెంట్‌ రద్దయింది.
## ఎన్నికైన శాసనసభ్యులు
;ఈ నియోజకవర్గం నుంచి గెలుపొందిన శాసనసభ్యులు 
;

;
;

## మూలాలు

వర్గం:తెలంగాణ మాజీ శాసనసభ నియోజకవర్గాలు
కాంచనపల్లి గోవర్థన్ రాజు

**కాంచనపల్లి గోవర్ధన్ రాజు** చిన్నతనంలో బడికెళ్లే రోజునుండి పద్యరచన అలవాటు. ఇంటర్మీడియట్లోనే 'భావమంజరి' అనే పద్యకృతి ప్రచురితమైంది. 1995లో ఇతర కవిమిత్రులు ఇద్దరితో కలిసి 'ఆచూకీ' కవితా సంకలనం తీసుకొచ్చారు. తెలంగాణ ఉద్యమ నేపథ్యంలో 'తండ్లాట' శీర్షికన కవిత్వం సృజించారు. అనేక కవితా సంకలనానికి సంపాదకత్వం వహించారు. తెలంగాణ ఉద్యమాలలో పలు సాహిత్య కార్యక్రమాలలో క్రియాశీలక పాత్రని పోషించారు. 
## జననం
ఈయన లలిత రాంచందర్ రాజు దంపతులకు 1961, సెప్టెంబర్ 11 న పెద్దపల్లి జిల్లా లోని జూలపల్లి గ్రామంలో జన్మించారు.
## ప్రస్తుత నివాసం - వృత్తి/ఉద్యోగం
ప్రభుత్వ కళాశాలలో తెలుగు ఉపన్యాసకుడిగా పని చేసి,  వీరు గురుకుల్ కళాశాల, ఘట్కేసర్ నుండి ప్రిన్సిపాల్గా రిటైర్ అయ్యారు.
## వివాహం
వీరు 1984 అక్టోబర్ 7న అంజలి తో వివాహం అయింది. ఇద్దరు పిల్లలు వెన్నెల, వేకువ. 

## ప్రచురితమయిన మొదటి కవిత
నువ్వు నువ్వయితే కవిత 1992లో ఆంధ్ర భూమిలో ప్రచురితం

## కవితల జాబితా
జీవితం ఒక నిట్టూర్పు

## ప్రచురితమయిన పుస్తకాల జాబితా
# 1995  - చేదబావి (కవిత్వం)
# 2000  -సాహిత్యాలలో కాల్పనిక కవితా ప్రక్రియల పరిణామం(పి హెచ్ డి)
# 2011   -తండ్లాట (దీర్ఘ కావ్యం)
# 2015  -కల ఇంకా మిగిలే ఉంది (కవిత్వం)
# 2018  -ఓ వర్షం కురిసిన రోజు (కథల సంపుటి)
# 2022  -తరాజు (సాహిత్య వ్యాసాలు)
# 2023  -పెంకుటిల్లు (కవిత్వం)
## ఇతర వివరాలు
•	పొట్టిశ్రీరాములు తెలుగుశాఖలో విజిటింగ్ ప్రొఫెసర్గా ఐదేళ్ళు పనిచేశారు. 
•	ఏకకాలంలో పలుసంఘాల కార్యకలాపాల్లో పాల్గొన్నారు. 
•	“తెలంగాణ సాహితీ సమాఖ్య” అధ్యక్షునిగా, 'తెలంగాణ రచయితల సంఘం' కార్యదర్శిగా, 'తెలంగాణ జాగృతి' సాహిత్య విభాగం రాష్ట్ర కన్వీనర్ గా పనిచేశారు.
•	“తెలంగాణ జాగృతి” వారి “తంగేడు” సాహిత్య మాసపత్రికకు సహసంపాదకత్వం నిర్వహిస్తున్నారు. 
•	దైనందిన కార్యకలాపాలలో రచన అంతర్భాగం. పలు పత్రికలలో రాజకీయ వ్యాసాలు, సాహిత్య వ్యాసాలు, సమీక్షలు, కవితలు, కథలు వస్తుంటాయి. కొన్ని సినీగీతాలు సృజించారు.

## చిత్రమాలిక

Kanchanapalli Felicitation in Aazadi ka Kavi Sammelanam in Ravindra Bharathi (03.04.2021).jpg|thumb|ఆజాది కా కవి సమ్మేళన కార్యక్రమంలో కాంచనపల్లి
Kanchanapalli in Ugadi Kavi Sammelanam in Ravindra Bharathi (29.03.2017).jpg|తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించిన కవి సమ్మేళనంలో కవిత్వ పఠనం చేస్తున్న కాంచనపల్లి

## ఇతర లంకెలు
# https://thangedu.co.in/download-e-magazine/ 
# https://te.wikipedia.org/wiki/%E0%B0%A4%E0%B1%86%E0%B0%B2%E0%B1%81%E0%B0%97%E0%B1%81_%E0%B0%B5%E0%B0%BF%E0%B0%B6%E0%B1%8D%E0%B0%B5%E0%B0%B5%E0%B0%BF%E0%B0%A6%E0%B1%8D%E0%B0%AF%E0%B0%BE%E0%B0%B2%E0%B0%AF%E0%B0%AE%E0%B1%81_-_%E0%B0%B8%E0%B0%BE%E0%B0%B9%E0%B0%BF%E0%B0%A4%E0%B1%80_%E0%B0%AA%E0%B1%81%E0%B0%B0%E0%B0%B8%E0%B1%8D%E0%B0%95%E0%B0%BE%E0%B0%B0%E0%B0%BE%E0%B0%B2%E0%B1%81_(2018)
# https://www.v6velugu.com/most-of-the-stories-involve-the-search-for-monsters
# https://mayuukhathemagazine.com/%e0%b0%9c%e0%b1%80%e0%b0%b5%e0%b0%bf%e0%b0%a4%e0%b0%82-%e0%b0%92%e0%b0%95-%e0%b0%a8%e0%b0%bf%e0%b0%9f%e0%b1%8d%e0%b0%9f%e0%b1%82%e0%b0%b0%e0%b1%8d%e0%b0%aa%e0%b1%81/
## మూలాలు

వర్గం:తెలంగాణ కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:పెద్దపల్లి జిల్లా కథా రచయితలు
వర్గం:పెద్దపల్లి జిల్లా కవులు
వర్గం:1961 జననాలు
ట్రెవర్ మీల్

**ట్రెవర్ మీల్** (1928, నవంబరు 11 - 2010, మే 21) న్యూజీలాండ్ క్రికెట్ ఆటగాడు. 1958లో రెండు టెస్టు మ్యాచ్‌లు ఆడాడు.

## జననం
ట్రెవర్ మీల్ 1928, నవంబరు 11న ఆక్లాండ్‌లోని పాపటోటోలో జన్మించాడు.

## క్రికెట్ కెరీర్
ఎడమచేతి వాటం కలిగిన ఓపెనింగ్ బ్యాట్స్‌మన్ గా రాణించాడు. మీల్ 1950ల ప్రారంభంలో ప్లంకెట్ షీల్డ్ మ్యాచ్‌లలో వెల్లింగ్టన్ తరపున చాలాసార్లు క్రికెట్ ఆడాడు. 1951–52 తొలి సీజన్‌లో వెస్టిండీస్ క్రికెట్ జట్టుపై, అజేయంగా 112 పరుగులు చేయడం ద్వారా వెల్లింగ్‌టన్‌కు మ్యాచ్‌ను కాపాడాడు. 1953–54లో ఫిజీపై 130 పరుగులు చేశాడు. నాలుగు సంవత్సరాలపాటు అతని చివరి ఫస్ట్‌క్లాస్ ఇన్నింగ్స్, అత్యధిక స్కోర్‌గా నిలిచాయి. ఆ తర్వాత ఇంగ్లండ్‌కు వెళ్ళి అక్కడ ఫస్ట్-క్లాస్ క్రికెట్‌లోకి ప్రవేశించడానికి ప్రయత్నించాడు, కానీ విజయవంతం కాలేదు.

1958 ఇంగ్లండ్‌కు న్యూజీలాండ్ జట్టు ఎంపికై 48 పరుగులు చేశాడు. వోర్సెస్టర్‌షైర్‌పై హార్డ్ హిట్టింగ్ తో 89 పరుగులు చేశాడు. సోమర్‌సెట్‌పై అజేయంగా 64 పరుగులు చేయడం అతనిని మొదటి టెస్ట్‌కు ఎంపిక చేయడానికి దారితీసింది: ఆరో నంబర్‌లో బ్యాటింగ్ చేసి మొదటి ఇన్నింగ్స్‌లో 7 పరుగులు, రెండవ ఇన్నింగ్స్‌లో ఒక ఫోర్, ఒక సిక్సర్‌తో 10 పరుగులు చేశాడు. తదుపరి మూడు టెస్ట్‌లకు తొలగించబడ్డాడు, కానీ ఓవల్‌లో వర్షం కారణంగా రద్దయిన చివరి టెస్ట్‌లో మళ్ళీ ఆడాడు. అందులో కేవలం 1 పరుగు, 3 పరుగులు చేశాడు. పర్యటన తర్వాత  ఫస్ట్-క్లాస్ క్రికెట్ నుండి రిటైర్ అయ్యాడు.

1952-53, 1958-59 మధ్యకాలంలో హాక్ కప్‌లో హట్ వ్యాలీ తరపున అనేక మ్యాచ్‌లు ఆడాడు.

## మరణం
ట్రెవర్ మీల్ 2010, మే 21న ఆక్లాండ్‌లోని ఒరేవాలో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2010 మరణాలు
వర్గం:1928 జననాలు
బెల్జియం మహిళా క్రికెట్ జట్టు

**[[బెల్జియం]] మహిళల జాతీయ క్రికెట్ జట్టు** ని బెల్జియన్ క్రికెట్ సమాఖ్య నిర్వహిస్తుంది. ఇది బెల్జియం తరపున   అంతర్జాతీయ క్రికెట్ పోటీలలో పాల్గొంటుంది.

## చరిత్ర.
బెల్జియం ఒక  నాలుగు జట్ల టోర్నమెంట్ కు  ఆతిథ్యం ఇచ్చింది , ఇందులో జర్మనీ - హంగరీ,  నెదర్లాండ్స్ కూడా పాల్గొన్నాయి.  మరు  సంవత్సరం ఈ జట్టు  ఉట్రెచ్ట్, నెదర్లాండ్స్  లో జరిగిన యూరోపియన్ మహిళా  క్రికెట్ ఉత్సవం లో  పాల్గొంది.

2013 లో  బెల్జియం బోలోగ్న లో  జరిగిన ఐదు జట్ల టోర్నమెంట్లో పాల్గొంది, ఇందులో ఇటలీ, డెన్మార్క్, ఎస్టోనియా,  జిబ్రాల్టర్ జట్లు కూడా పాల్గొన్నాయి.

2018 ఏప్రిల్లో అంతర్జాతీయ క్రికెట్ మండలి (ఐసీసీ) తన సభ్యులందరికీ  మహిళల ట్వంటీ20 అంతర్జాతీయ (డబ్ల్యూటీ20ఐ)పూర్తి హోదాను మంజూరు చేసింది.  బెల్జియం మహిళా జట్టు మరొక అంతర్జాతీయ జట్టు తో  1 జూలై 2018 తర్వాత అన్ని ట్వంటీ 20 మ్యాచ్ లు పూర్తి టి 20 ఐ హోదాతో ఆడాయి. 
## గణాంకాలు

### బెల్జియం అంతర్జాతీయ మహిళా క్రికెట్  '''&nbsp;'''
*చివరిగా తాజాకరించబడింది 26 సెప్టెంబర్ 2021*

### ట్వంటీ20 అంతర్జాతీయ
**ఇతర దేశాలతో టీ20ఐ రికార్డు**

*రికార్డులు WT20I #980 వరకు పూర్తి అయ్యాయి. చివరిగా తాజాకరించబడింది 26 సెప్టెంబర్ 2021.*

## సూచనలు

వర్గం:దేశాల వారీగా క్రికెట్ జట్లు
రాష్ట్రీయ లోక్‌తాంత్రిక్ పార్టీ

**రాష్ట్రీయ లోక్‌తాంత్రిక్‌ పార్టీ** (సంక్షిప్తంగా ఆర్‌ఎల్పీ) రాజస్థాన్ రాష్ట్రంలోని భారతీయ రాజకీయ పార్టీ. 2018 రాజస్థాన్ శాసనసభ ఎన్నికల సందర్భంగా హనుమాన్ బెనివాల్‌ ఈ పార్టీని స్థాపించాడు. ఆయన ఆ పార్టీకి అధ్యక్షుడుగా వ్యవహరించాడు.

2019 భారత సార్వత్రిక ఎన్నికల సందర్భంగా భారతీయ జనతా పార్టీతో పార్టీ పొత్తు పెట్టుకుంది. ఇది 2020 భారత్ బంద్, భారతీయ రైతుల నిరసనకు తన మద్దతును అందించింది.

అక్టోబరు 27న, రాష్ట్రీయ లోక్‌తాంత్రిక్‌ పార్టీ 2023 రాజస్థాన్ శాసనసభ ఎన్నికల కోసం చంద్రశేఖర్ ఆజాద్ రావణ్కు చెందిన ఆజాద్ సమాజ్ పార్టీ (కాన్షీరామ్)తో పొత్తును ప్రకటించింది.

## చరిత్ర
పార్టీ సీనియర్ నాయకత్వంపై విభేదాలు, అవినీతి ఆరోపణల కారణంగా హనుమాన్ బెనివాల్‌ను భారతీయ జనతా పార్టీ సస్పెండ్ చేసింది, అతను రాజస్థాన్ శాసనసభలో స్వతంత్ర సభ్యుడిగా మారాడు. 2018లో, శాసనసభ ఎన్నికలకు ముందు ఆయన "హుంకార్ ర్యాలీ" నిర్వహించాడు. ఘనశ్యామ్ తివారీ, జయంత్ చౌదరి, సంజయ్ లాథర్‌ల మద్దతుతో రాష్ట్రీయ లోక్తాంత్రిక్ పార్టీని స్థాపించాడు.

జాట్ కమ్యూనిటీ సభ్యుల నుండి మద్దతు పొందిన ఆ పార్టీ మూడు శాసనసభ స్థానాల్లో పాగావేసింది. 2019లో, రాష్ట్రీయ లోక్‌తాంత్రిక్ పార్టీ సార్వత్రిక ఎన్నికలకు ముందు భారతీయ జనతా పార్టీతో పొత్తు పెట్టుకుంది. ఇది నాగౌర్ స్థానంలో పోటీ చేసింది.

నాగౌర్ స్థానం నుంచి పోటీ చేసిన హనుమాన్ బెనివాల్‌ లోక్‌సభకు ఎన్నికయ్యాడు. 2020 భారత వ్యవసాయ సంస్కరణ ఆమోదం పొందిన తరువాత, ఆయన మూడు పార్లమెంటరీ కమిటీలకు రాజీనామా చేసాడు. భారతీయ రైతుల నిరసనకు పార్టీ తన మద్దతును అందించింది. అఖిల భారత సార్వత్రిక సమ్మెకు కూడా మద్దతు ఇచ్చింది.

## పార్టీ సభ్యులు

* హనుమాన్ బెనివాల్, ఎంపీ, నాగౌర్ - వ్యవస్థాపకుడు
* మనీష్ చౌదరి - ప్రధాన కార్యదర్శి
* పుఖ్‌రాజ్ గార్గ్ - ఎమ్మెల్యే, భోపాల్‌గఢ్
* నారాయణ్ బెనివాల్ - ఎమ్మెల్యే, ఖిన్వ్సర్
* ఇందిరా దేవి బవారి - ఎమ్మెల్యే, మెర్టా
* రాజ్‌పాల్ చౌదరి - అధికార ప్రతినిధి, జైపూర్
* వివేక్ మచ్రా - ప్రతినిధి, బికనీర్

## మూలాలు

వర్గం:భారతదేశ రాజకీయ పార్టీలు
వర్గం:రాజస్థాన్‌లోని 2018 సంస్థలు
వర్గం:భారత స్వాతంత్ర్యోద్యమం
వర్గం:రాష్ట్రీయ లోక్తాంత్రిక్ పార్టీ
వర్గం:2018లో స్థాపించబడిన రాజకీయ పార్టీలు
వర్గం:రాజస్థాన్‌
సుమ అడ్డా

**సుమ అడ్డా** అనేది భారతీయ తెలుగు భాషా టెలివిజన్ గేమ్ షో. దీనిని సుమ కనకాల హోస్ట్. ఇది మల్లెమాల ఎంటర్‌టైన్‌మెంట్స్ ద్వారా నిర్మించబడింది. ఇందులో ప్రముఖులు పాల్గొంటారు. సరదా ఆటలు, స్కెచ్ కామెడీ. టాక్ షో ఎలిమెంట్స్ ఉంటాయి.

*సుమ అడ్డా* 2023 జనవరి 7వ తేదీన ఈటీవీలో ప్రారంభించబడింది.

## నిర్మాణం

సుమ అడ్డా 9:30 గంటలకు ప్రసారమవుతుంది&nbsp;.  ప్రదర్శనలో వివిధ నటులు ప్రదర్శించిన కామెడీ స్కెచ్‌ల ప్రముఖ అతిథుల మధ్య ఆటలు ఉన్నాయి.

వర్గం:తెలుగు ధారావాహికలు

## ఎపిసోడ్లు
### 2024

### 2025

## మూలాలు